উত্তর জনপদ তথা দেশের অত্যন্ত সৎ, নিষ্ঠাবান, সাহসী শ্রমনিষ্ঠ ও নিবেদিতপ্রাণ সাংবাদিক মোনাজাত উদ্দিন ১৯৯৫ সালের ২৯ ডিসেম্বর নৌকাডুবির তথ্যানুসন্ধান করতে যাওয়ার পথে প্রমত্তা যমুনা নদীতে বাহাদুরাবাদগামী বাংলাদেশ রেলওয়ের শেরেবাংলা ফেরিতে কালসোনার ড্রেজিং পয়েন্টে ছবি তুলছিলেন। আকস্মিকভাবে ফেরি থেকে পড়ে গিয়ে পানিতে ডুবে মারা যান। পরদিন ৩০ ডিসেম্বর হাজারো মানুষের শ্রদ্ধা ও ভালোবাসায় সিক্ত হয়ে রংপুর শহরের মুন্সীপাড়া কবরস্থানে চিরনিদ্রায় শায়িত হন তিনি।